cyanic-selkie/wikianc huggingface dataset:
The Sims
Էթիկական հարցեր
1999 թվականին Պատրիկը Բարետին հանձնարարեցին ստեղծել խաղի դեմո տարբերակ երեք տարբեր տեսարաններով, որոնք պետք է ցուցադրվեին E3 ցուցահանդեսում։ Ցուցահանդեսի ժամանակ դեմո տարբերակում մշակողները նկատել են տեսարան երկու աղջիկների մասնակցությամբ, որոնք ամուսնանում էին։ Բազմաթիվ հանդիսատեսներ հիացմունքով են գնահատել այդ պահը։ Ինքը Բարետը վախեցել է, որ դրանից հետո կարող են միջոցներ ձեռնարկել կոդը խաղում ավելացնողին գտնելու համար, սակայն աշխատակիցները ոչ մի արձագանք չեն տվել դրան, նույնիսկ համացանցում ոչ մի արձագանք չի եղել։ Հետագայում մշակողները որոշել են հանել միասեռական հարաբերությունների արգելքները ։ Սակայն նման հարաբերությունները չեն համարվում խաղընթացքի պարտադիր մաս։ Այսինքն եթե խաղացողը հետաքրքրված չէ նման հարաբերություններով, ապա նա դրանց խաղում չի էլ հանդիպի ։
Windows, Mac և Linux
The Sims֊ի առաջին հիշատակումը եղել է 1999 թվականի մայիսի 4֊ին, երբ Maxis ստուդիան հրապարակել է կարճ տեղեկատվություն ապագա սիմուլյատորի մասին։ Այդ ժամանակ պարզ է դարձել, որ խաղը կունենա նույնաչափ գրաֆիկա, ինչ SimCity 3000֊ը և ինչպես Little Computer People֊ում պարտադիր է լինելու կառավարել վիրտուալ մարդկանց կյանքը ։
Առաջին անգամ սիմուլյատորը ցուցադրվել է Electronic Entertainment Expo խաղային ցուցահանդեսում, բայց այն չի ընդգրկվել սպասվող խաղերի ցանկի մեջ ։ EA Games֊ը որոշել էր, որ եթե խաղը չառաջացնի ոչ մեկի հետաքրքրությունը, այն չի թողարկվի։ Ցուցահանդեսի ժամանակ Ուիլ Րայթին և իր թիմին տրամադրվել է ընդամենը մի փոքրիկ անկյուն, խաղում միասեռական հարաբերությունների ցուցադրումից հետո խաղը հանկարծ գրավել է այցելուների և մամուլի ուշադրությունը։ GameSpot ամսագիրը1999 թվականի հունիսին Ուիլ Րայթի հետ համագործակցելով գրել է The Sims֊ի խաղընթացքի մասին ։ Հոկտեմբերի սկզբին սկսվել խաղի բետա թեստավորումը, որը պլանավորվել է վերջացնել 2000 թվականի սկզբում։ Գովազդային հոլովակներից մեկում, որոնք նախատեսված են եղել երկրպագուների համար, ցուցադրվել է մեքենա երեք ուղևորնեով, ովքեր լքելով խոշոր մեգապոլիսը և մեկնում են գավառական քաղաք, իրենց նոր տունը կառուցլու ։ Դեկտեմբերի 7֊ին Maxis ստուդիան թողարկել է երկու անվճար ծրագրեր, օրինակ SimShow֊ը, որը հնարավորություն էր տալիս վերբեռնել կերպարների մաշկի գույներ ցանկացած գրաֆիկական խմբագրից։ Երկրորդ ծրագիրը՝ HomeMaster֊ը թույլ էր տալիս վերբեռնել պատկերներ և վերափոխուներ, որոնք կարող է օգտագործել տունը փոփոխելու համար ։
Խաղը պաշտոնապես թողարկվել է 2000 թվականի հունվարի 31֊ին, ԱՄՆ֊ում ։ Հաջորդ օրը, փետրվարի մեկին խաղը Les Sims անվամբ թողարկվել է Ֆրանսիայում և Հարավային Կորեայու՝ Սիմջի (즈) անվամբ։ Իսպանիայում խաղը թողարկվել է մարտի մեկին, Los Sims անվամբ։ The Sims-ը մարտի 23֊ին թողարկվել է Մեծ Բրիտանիայում և Ավստրալիյում։ Գերմանիայում հոկտեմբերի 4֊ին Die Sims անվամբ։ Ռուսաստանում խաղը թողարկվել է անգլալեզու տարբերակով 2002 թվականի նոյեմբերի 20֊ին ՍոֆթՔլաբ հրատարակության կողմից, The Sims. Deluxe Edition անվանմամբ ։
Ճապոնիայում խաղը դուրս է եկել ոչ ստանդարտ ձևով 2003 թվականի փետրվարի 27֊ին, ինչպես արևմտյան երկրներում, Ճապոնիայում խաղը անվանվել է SimPeople, իր մեջ ներառել է երեք նոր լրացումներ։ 2003 թվականի դրությամբ The Sims֊ը վաճառվել է 13 լեզուներով։
Արտաքին հղումներ
Կատեգորիա:Կյանքի սիմուլյատորներ Կատեգորիա:Windows տեսախաղեր Կատեգորիա:2002 տեսախաղեր
Գիշերային հերթափոխ (ֆիլմ)
Ֆիլմի պրեմիերան ԽՍՀՄ-ում տեղի է ունեցել 1971 թվականի հունիսի 7-ին։
Սյուժե
Իրադարձությունները, որոնք վճռորոշ նշանակություն ունեն հերոսների ճակատագրերի համար, տեղի են ունենում մեկ գիշերային հերթափոխի ընթացքում երկրի մեծ շինհրապարակներից մեկում։
Արտաքին հղումներ
Կատեգորիա:Խորհրդային ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:1970 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային մելոդրամա ֆիլմեր Կատեգորիա:Բնօրինակում անաղբյուր հոդվածներ
Հարավային Ջորջիա
Հարավային Ջորջիա (անգլ.՝ South Georgia, իսպ.՝ Isla Georgias del Sur), (ցամաքային մակերեսը՝  3528 կմ², ընդհանուր՝ 4100 կմ²) Հարավային Ատլանտյան օվկիանոսում գտնվող խոշոր Մերձանտարկտիկական գոտի, որը ամենամեծն է նույնանուն արշիպելագում։ Վարչականորեն Հարավային Ջորջիան և Հարավային Սանդվիչյան կղզիները մեծ Բրիտանիայի արտերկրյա տարածքի մի մասն են (այսինքն՝ պատկանում են Մեծ Բրիտանիային, բայց դրա մաս չեն կազմում)։
Հարավային Ջորջիան և Հարավային Սանդվիչյան կղզիները կառավարվում են Ֆոլկլենդյան կղզիներից, թեև համարվում են առանձին տարածք։ Ֆոլկլենդյան կղզիների նահանգապետը միաժամանակ Հարավային Ջորջիայի և Հարավային Սանդվիչյան կղզիների կոմիսարն է ։
Ընդհանուր տեղեկություններ
Հարավային Ջորջիան հրաբխային ծագման ժայռոտ կղզի է, ծածկված է տունդրայով և օվկիանոսային մարգագետիններով, լեռներում՝ հավերժական սառցադաշտերով։ Ամենաբարձր կետը Փեյջեթն է (2935 մ)։ Ափը կտրտված է։ Ափերին մաշկոտանիների և պինգվինների հսկայական բնակչություն կա։ Կլիման մերձարկտիկական է, միջին ամսական ջերմաստիճանը հուլիս - օգոստոս ամիսներին -1,5 °C-ից մինչև + 5,3 °C փետրվարին։ Տեղումները տարեկան քանակը 1400-1500 մմ, տարվա ընթացքում հավասարաչափ։ Մշտական ուժեղ քամիներ, եղանակը հիմնականում ամպամած է։ Երկրաբանորեն Հարավային Սանդվիչյան, Հարավային Շետլանդական, Հարավային Օրկնեյան կղզիներով և ժայռային խմբերով կղզին պատկանում է Հարավային Անտիլյան լեռնաշղթային ։
Հարավային Ջորջիայի արշիպելագի կղզիներ և ժայռեր։
20-րդ դարի սկզբին կղզի են բերվել Հյուսիսային եղջերուներ, որոնք վայրի են դարձել և բազմացել՝ սպառնալով կղզու էկոհամակարգին գիշատիչների բացակայության պայմաններում և արմատից ուտելով տունդրայի բուսականությունը։ Մեծ Բրիտանիան 2012 թվականին դիմել է նորվեգացի մասնագետներին՝ երեք հազար վայրի հյուսիսային եղջերուների կրակելու հարցում օգնության համար ։
Պատմություն
Կղզին հայտնաբերել է անգլիացի վաճառական Անտոնի դե լա Ռոշերը 1675 թվականին։ Առաջին անգամ հետազոտվել և քարտեզագրվել է հայտնի ծովագնաց Ջեյմս Կուկի կողմից 1775 թվականին, ով այն հռչակել է բրիտանական սեփականություն և անվանել թագավորի անունով։ Հարավ-արևմտյան ափը հետազոտվել է Բելինգշաուզենի և Լազարևի արշավախմբի կողմից (Անենկովի կղզի, Պրաստինի հրվանդան և այլն)։
18-րդ և 19-րդ դարերում կղզում աշխատել են բրիտանական և ամերիկյան մաշկոտանիների որսորդներ և կետորսներ, նրանք հիմնել են մի քանի բնակավայրեր։
Արգենտինան հավակնում է կղզուն, ինչպես նաև Ֆոլկլենդյան և Հարավային Սանդվիչյան կղզիներին, որի օդերևութաբանական կայանն այստեղ աշխատել է 1905-1950 թվականներին ։ Ֆոլկլենդյան հակամարտության ժամանակ կղզին գրավել են արգենտինացի զինվորականները 1982 թվականի ապրիլի 3-ին (Գեորգիաս օպերացիա) ։ Սակայն արդեն ապրիլի 25-ին բրիտանական զինված ուժերը «Փարաքվեյթ» գործողության ընթացքում վերականգնել են կղզու վերահսկողությունը։
Բնակչություն
Ներկայումս միայն Գրյուտվիկենում մշտապես բնակվում է 23 մարդ, գործում են նաև գիտական կայաններ՝ ինչպես սեզոնային, այնպես էլ ամբողջ տարվա ընթացքում։ Ամռանը աշխատողների թիվը հասնում է 50-ի՝ չհաշված կարճ արշավախմբերը։ 1982-2001 թվականներին կղզում տեղակայված է եղել զինվորական կայազորը։
Մշակույթ և տնտեսություն
Նախկին կետորսական բազաները վերականգնվում են որպես զբոսաշրջային տեսարժան վայրեր, Գրյուտվիկենում գործում է Հարավային Ջորջիայի թանգարանը։ Էռնեստ Շեքլտոնը թաղված է կղզում։
Այսօր նամականիշներն ու մետաղադրամները թողարկվում են Հարավային Ջորջիայի խորհրդանիշներով։
Ռազդոլնոե (ավան, Վելիկոնովոսյոլկովսկի շրջան)
Ռազդոլնոե (Роздольне), ավան Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Ռազդոլնոե ավանում բնակվում էր 1 120 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի ավաններ
(874) Ռոտրաուտ
(874) Ռոտրաուտ (Rotraut), աստերոիդ աստերոիդների հիմնական գոտում։ Հայտնաբերվել է 1917 թվականի մայիսի 25-ին Մաքս Վոլֆի կողմից Հայդելբերգում ։
Արտաքին հղումներ
Կատեգորիա:1917 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բիասկա
Բիասկա (իտալերեն՝ Biasca ), քաղաք Շվեյցարիայի Տիչինո իտալախոս կանտոնում, Շվեյցարական ռիվիերայում՝ Ժնևի լճի ափին։  Զբաղեցնում է շուրջ 59 քառակուսի կիլոմետր տարածք։ 2016 թվականի դեկտեմբերի 31-ի տվյալներով՝ բնակիչների թվաքանակը եղել է 6.115: Նրանց 35.6%-ը օտարերկրացիներ էին ; 1997–ից 2007 թվականներն ընկած մեկ տասնամյակի ընթացքւմ բնակչության թվաքանակի միջին տարեկան փոփոխությունը կազմել է -1.2% :
Ժողովրդագրություն
Քաղաքի բնակչության թվաքանակը ժամանակի ընթացքում կրել է հետևյալ փոփոխությունները
Պատմություն
Պատմական փաստաթղթերում քաղաքն առաջին անգան հիշատակվել է 830 թվականին՝ որպես Aviasca (Պֆեֆերս վանքի աբբայության Liber viventium-ում)։ 1119 թվականի մի փաստաթղթում էլ նշվել է Abiasca անվանաձևով ։ Պատմիչների վկայությամբ՝ եղել է բավականին հարուստ, ճոխ բնակավայր, որը երկու անգամ՝ 1514 և 1745 թվականներին գրեթե ամբողջությամբ ավերվել է ջրհեղեղից ։
Պատմամշակութային հուշարձանները
Միջնադարյան զինանոցն ու Սբ. Պողոս-Պետրոս եկեղեցին ընդգրկված են Շվեյցարիայի պատմամշակութային ժառանգության ցանկում։ Ինքը՝ Բիասկա քաղաքն ամբողջությամբ, ինչպես նաև նրան միացված Պոնտիրոնե գյուղը ներառված են Շվեյցարական ժառանգության գույքացուցակում ։
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Տիչինո կանտոնի բնակավայրեր
Բարև, ընկերներ
«Բարև, ընկերներ» (Saludos Amigos, ինչպես նաև «Սալյո՛ւտ, ընկերներ»), մուլտիպլիկացիոն կինոնկար, որի պրոդյուսերն է Ուոլտ Դիսնեյը, որը թողարկվել է RKO Radio Pictures-ի կողմից։ Հանդիսանում է դեսնեյյան լիամետրաժ դասական ֆիլմերից վեցերորդը, որը նկարահանվել է «Walt Disney Productions» ստուդիայում։ Քանի որ տևողությունը կազմում է 42 րոպե, ուստի այն համարվում է դասական տասնյակի ամենակարճ ստեղծագործությունը։ «Բարև ընկերներ» մուլտֆիլմը 5 «փաթեթային» ստեղծագործություններից է, որը նկարահանվել է Դիսնեյի ստուդիայում 1940-ականներին։
Մուլտֆիլմի գործողություններն ընթանում են Լատինական Ամերիկայում և բաղկացած է չորս մասերից։ Դրանց երկուսում մասնակցում են Դոնալդ Դաքը իսկ մեկում՝ Գուֆին։ Վերջին մասում առաջին անգամ հայտնվում է դիսնեյյան նոր կերպար՝ բրազիլական թութակը (Խոսե Կարիոկա)։
Մուլտֆիլմի առաջնախաղը կայացել է 1942 թվականի օգոստոսի 24-ին Ռիո դե Ժանեյրոյում։ ԱՄՆ-ում այն թողարկվել է 1943 թվականի փետրվարի 6-ին-ին։ Ֆիլմի հաջողությունը բերեց նրան, որ նկարահանվի ևս մեկ մուլտֆիլմ նվիրված Լատինական Ամերիկային՝ «Երեք կաբալյերոն», որը դուրս եկավ 2 տարի անց։
Ֆիլմի ստեղծումը
1941 թվականի սկզբին, երբ դեռ ԱՄՆ-ն չէր մտել Երկրորդ համաշխարհային պատերազմի մեջ, ԱՄՆ-ի պետդեպարտամենտը Դիսնեյին, որպես բարի կամքի դեսպան, ուղարկում Հարավային Ամերիկա։ Այնտեղ նա պետք է ֆիլմ նկարահաներ, որպես բարիդրացիական քաղաքականության դրսևորում։ Այն ցուցադրվելու էր ԱՄՆ-ում, Կենտրոնական և Հարավային Ամերիկաներում։ Դիսնեյը ընտրված էր նրա համար, քանի որ Լատինական Ամերիկայի երկրների որոշ ղեկավարներ սերտ կապեր ունեին նացիստական Գերմանիայի հետ, իսկ Դիսնեյը հնարավորություն կունենար հակազդելու դրան։ Միկի Մաուսը և այլ դիսնեյյան հերոսներ հանրաճանաչ էին Լատինական Ամերիկայում, դրա համար որպես դեսպան ընտրվել էր հենց Ուոլտ Դիսնեյը։ Ուղևորությանը աջակցում էր Նելսոն Ռոքֆելլերը։ Գնացին շուրջ քսան կոմպոզիտորներ, նկարիչներ, տեխնիկներ և այլն։ Նրանք եղան Բրազիլիայում, Արգենտինայում, ինչպես նաև Չիլիում և Պերուում ։
Մուլտֆիլմն իրենից ներկայացնում է փաստագրական նկարահանումներ, որտեղ ցուցադրվում են ժամանակակից լատինաամերիկյան քաղաքները, երկնաքերները, մոդայիկ հանգնված բնակիչները։ Դա զարմացրեց ժամանակակից շատ ԱՄՆ-ի բնակիչների, որոնք նման պատկեր միայն ԱՄՆ-ում և Եվրոպայում էին պատկերացնում և տպավորությունները լրիվ փոխվեցին ։ Կինոգետ Ալֆրեդ Չարլզ Ռիչարդ կրտսերը նշել է, որ «Բարև ընկերներ» ֆիլմը «արել է ավելին ժողովուրդների ճանաչման գործում մի քանի ամսվա ընթացքում, քան պետդեպարտամենտը` 50 տարվա» ։
Սաունդթրեք
Մուլտֆիլմի երաժշտությունը գրել են Էդվարդ Հ. Պլամբը, Ջ. Փոլը և Չարլզ Ուոլկոտը։ Գլխավոր «Saludos Amigos» երգը գրել են Չարլզ Ուոլկոտը և Նեդ Վաշինգտոնը։ Ֆիլմում հնչում է նաև «Aquarela do Brasil» երգը, որը հեղինակել է կոմպոզիտոր Արի Բարրոզը։ Դրա գործիքային տարբերակն է «Tico-Tico no Fubá» երգը։ «Aquarela do Brasil» գրվել և առաւին անգամ կատարվել է 1939 թվականին, սակայն հաջողություն չունեցավ։ Իսկ այդ երգը երբ հայտնվեց մուլտֆիլմում, դարձավ համաշխարհային հիթ ։
Ֆիլմի սաունդթրեքը առաջին անգամ թողարկվել է Decca Records-ի կողմից 1944 թվականին։
Նոմինացիա
«Օսկար» մրցանակաբաշխության ժամանակ (1943 թ.) «Բարև ընկերներ» ֆիլմը նոմինացվել է երեք կարգերում ։
Ծանոթագրություններ
Կատեգորիա:1942 մուլտֆիլմեր Կատեգորիա:Ամերիկյան ֆիլմեր Կատեգորիա:Walt Disney Pictures ֆիլմեր Կատեգորիա:Ամերիկյան մուլտֆիլմեր Կատեգորիա:Դիսնեյյան ֆիլմեր Կատեգորիա:Մուլտֆիլմեր երեխաների մասին
Ալ-Ակսայի ապստամբություն
Ալ-Ակսայի ապստամբություն (նաև՝ Ալ-Ակսայի ինտիֆադա, انتفاضة الأقصى; אינתיפאדת אל-אקצה), պաղեստինցինցի արաբների զինված ապստամբություն ընդդեմ իսրայելական իշխանությունների Հորդանան գետի արևմտյան ափին և Գազայի հատվածում։ Հայտնի է նաև «Պաղեստինյան երկրորդ ինտիֆադա» անվանումով որպես առաջին ինտիֆադայի շարունակություն, որը սկսվել էր 1987 թվականին և ավարտվել 1993 թվականի օգոստոսին Օսլոյի համաձայնագրի կնքումով ու 1994 թվականին Պաղեստինյան ինքնավարության ստեղծումով։
Ապստամբությունը սկսվել է 2000 թվականի սեպտեմբերի 27-ին և արտահայտվել Արաբա-իսրայելական հակամարտությամբ։ «Ինտիֆադա» բառը արաբերենից բառացի թարգմանած նշանակում է «ցնցում»։ «Ալ-Ակսա» արտահայտությունը 13-րդ դարում Երուսաղեմի Տաճարի լեռան վրա կառուցված հայտնի մզկիթի անվանումն է։ Այդ տարածքը սրբազան է համարվում հուդայականությունում և սրբությամբ երրորդը իսլամում։
Պատմական ակնարկ
1993 թվականին Իսրայելի և Պաղեստինի ազատության կազմակերպության միջև Նորվեգիայի մայրաքաղաք Օսլոյում կնքվեց խաղաղության համաձայնագիր, որի արդյունքում Հորդանան գետի արևմտյան ափին և Գազայի հատվածում ձևավորվեց Պաղեստինյան ազգային վարչություն (ՊԱՎ)։ Համաձայնագրով պարտականություններ ստանձնեց նաև ՊԱՎ-ն, համաձայն որի՝ վերջինս պետք է միջոցներ ձեռնարկեր Իսրայելի դեմ զինված հարձակումները կանխելու ուղղությամբ
Համաձայնագրի կնքումը պետք է վերջակետ դներ առաջին ինտիֆադային։ Ըստ համաձայնագրի պայմանների՝ ենթադրվում էր, որ հաջորդ 5 տարում պետք է վերջնականապես լուծվի Արաբա-իսրայելական հակամարտությունը։ Սակայն պայմանագիրը այդպես էլ իրականություն չդարձավ ։
Քեմփ Դեյվիդի գագաթնաժողով
2000 թվականի հուլիսին ԱՄՆ նախագահի Քեմփ Դեյվիդ ամառանոցում ԱՄՆ նախագահ Բիլ Քլինթոնի, Իսրայելի վարչապետ Էհուդ Բարաքի և Պաղեստինյան ազգային վարչության ներկայացուցիչ Յասեր Արաֆաթի միջև տեղի ունեցան բանակցություններ։ Հանդիպման նպատակն էր անկախ Պաղեստին պետության ստեղծման և արաբա-իսրայելական հակամարտության վերջնական լուծման վերաբերյալ համաձայնագրի կնքումը։
Բանակցությունների ընթացքում հակամարտող կողմերը չկարողացան հաղթահարել Արևելյան Երուսաղեմի իրավական կարգավիճակի, պաղեստինցի գաղթականների և մի շարք այլ հարցերի շուրջ հակասությունները։ Վերջնական համաձայնագիրը այդպես էլ չկընքվեց։ Բանակցությունների ձախողման համար կողմերը՝ Իսրայելն ու ԱՄՆ-ն մի կողմից, ՊԱՎ-ը մյուս կողմից մեղադրեցին միմյանց։
Ծանոթագրություններ
Կատեգորիա:Իսրայելա-պաղեստինյան հակամարտություն Կատեգորիա:Իսրայելի պատմություն Կատեգորիա:Պաղեստինի պատմություն Կատեգորիա:Արաբա-իսրայելական հակամարտություն
Օզոլս
Երաժշտական կարիերա
Օզոլսը համարվում է Լատվիայում հիփ-հոփ երաժշտության հիմնադիրներից մեկը։ 1990-ական թվականների կեսերին հիմնել է FACT երաժշտախումբը, որտեղ երգեր էր գրում Գուստավոյի՝ Գուստավս Բուտելիսի և Čižiks-ի հետ ։ Վեց տարի անց՝ 2000-ական թվականների սկզբներին ձեռնամուխ է եղել իր՝ որպես մենակատարի կարիերայի ստեղծմանը. նրա դեբյուտային սինգլը "Neko 2005"-ն էր (2000 թ.), որին հաջորդեց Cieņa un mīlestība («Հարգանք ու սեր», 2001 թ.) դեբյուտային ալբոմը։ Փայլփլուն աքսեսուարներով, պարկանման շորերով և «գանգստերի իմիջով» նրա հայտնվելը ցնցող, շոկային տպավորություն էր գործում տեղացի երաժիշտների ու հանդիսականների վրա ։ 2009 թվականին Platforma Music ապրանքանիշով (լեյբլով) թողարկվեց Օզոլսի Neatkarība («Անկախություն») ալբոմը, որի ձայնագրմանը նա մասնակից էր դարձրել նաև Nātre-ին, Ռեյսին, Կուրտսին, Pikaso-ին, A.G.-ին, b-ūš-ին և նյույորքցի ռեփեր Afu-raյին ։
Մի քանի տարվա լռությունից հետո Օզոլսը 2015 թվականին լատվիական երաժշտության ասպարեզ է վերադարձել իր ստուդիական հինգերորդ ալբոմով, որ կրում էր Atpakaļ nākotnē («Վերադարձ դեպի ապագա») խորագիրը ։
2018-ի նոյեմբերի 12-ին նա թողարկել է իր վեցերորդ ալբոմը՝ Neona pilsēta-ն («Նեոնային քաղաքը») ։
Իր երաժշտական կարիերայի ընթացքում Օզոլսը ելույթներով հանդես է եկել լատվիական երգի ու պարի փառատոնում, Cieņa un mīlestība ալբոմի համար արժանացել "Golden disc"-ի՝ «Ոսկե սկավառակի»'', չորս անգամ էլ՝ «Լատվիական երաժշտական ձայնագրությունների ամենամյա մրցանակաբաշխության» մրցանակների։
Ձեռնարկատիրական կարիերա
2014 թվականին Օզոլսը հիմնել է “Hoodshop” խանութը, որտեղ վաճառվում են հագուստ, կոշկեղեն, գրքեր, ձայնագրություններ։ Ավելի վաղ նա դարձել էր մեկ այլ՝ "Street shop" խանութի սեփականատերը ։
Անձնական կյանք
2016 թվականին Օզոլսն ամուսնացել է "Promoart.lv"-ի արտիստուհի Եվա Պոնեմեկայի հետ ։ Դրան նախորդած հարաբերություններից ունի մեկ դուստր՝ Նաոմին ։
Արտաքին հղումներ
Կատեգորիա:Լատիշ երաժիշտներ Կատեգորիա:Լատիշ երգահաններ Կատեգորիա:Լատիշ բանաստեղծներ
Ալբուլա երկաթուղի
Ալբուլա երկաթուղի (գերմ․՝ Albulabahn Albulabahn, իտալ․ Ferroviadell’Albula), միագիծ նեղուղի (1000 մմ) երկաթուղային գիծ, Ռետյան երկաթուղու (RhB) մաս Շվեյցարիայի Գրաուբյունդեն կանտոնում։ Հինտերայն օկրուգում այն Տուզիսը կապում է Էնգադինի Սանկտ Մորից հանգստավայրի հետ (ծովի մակարդակից 1774 մ բարձրության վրա)։
Ալբուլա երկաթուղու շինարարությունը սկսվել է 1898 թվականի սեպտեմբերին։ Բացումը տեղի է ունեցել 1903 թվականի հուլիսի 1-ին, 1904 թվականի հուլիսի 10-ին երկարացվել է մինչև Սանկտ Մորից։ 55 կամուրջները և 39 թունելները այս 61,67 կմ երկարությամբ երկաթուղին դարձրել են աշխարհի ամենահիասքանչ նեղուղի երկաթուղիներից մեկը։ 2008 թվականի հուլիսի 7-ին Ալբուլա և Բերնինա երկաթուղիները (այն նույնպես համարվում է RhB-ի մաս) ներառվել են ՅՈՒՆԵՍԿՕ-ի Համաշխարհային ժառանգության ցանկում՝ Ռետյան երկաթուղի անվանումով Ալբուլայի և Բերնինայի մշակութային լանդշաֆտում։ Ալբուլա երկաթուղու ամենահայտնի գնացքներն են Սառցադաշտային ճեպընթացը և Բերնինայի ճեպընթացը։
Պատմություն
Մինչև 1890 թվականը Շվեյցարիայի հարավ-արևելքը չափազանց վատ է ընդգրկված եղել երկաթուղայի ցանցում։ Ալպյան տարանցումը իրականացվել է Գոտհարդի երկաթուղու միջոցով, այնպես որ Գրաուբյունդենում անդրմայրցամաքային երկաթուղիների կառուցումը տնտեսապես ոչ նպատակահարմար է թվացել։ Միայն Լանդկվարտ-Դավոս (LD) երկաթուղու հաջողությունը հերքել է այս գաղափարը։ 1895 թվականին LD-ն փոխել է իր անվանումը Ռետյան երկաթուղու (RhB)։ Երկու տարի անց Գրաուբյունդենում անցկացված հանրաքվեի արդյունքում որոշվել է, որ RhB-ն կդառնա կանտոնի սեփականությունը։ Այդ երկու փոփոխությունները բարենպաստ պայմաններ են ստեղծել կանտոնի տարածքի մեծ մասում RhB երկաթգծերի արագ կառուցման համար։
1890 թվականին Դավոսում հյուրանոցատեր Վիլլեմ Յան Հոլսբոերն առաջարկել է կառուցել երկաթուղային գիծ Քուրից Դավոսով և թունել Սանկտ Մորիցի Սկալետտա լեռնանցքի տակով, այնուհետև Մալոջա լեռնանցքով (Կիավենա, Իտալիա)։ Հետագայում նա ստիպված է եղել հրաժարվել ծրագրված Scalettabahn-ից՝ հօգուտ Ալբուլա թունելով երթուղու։ 1895 թվականին Ցյուրիխում Ադոլֆ Գայեր-Ցելլերը ներկայացրել է Արևելյան Էնգադինի երկաթուղու գաղափարը, որը պետք է կապեր Քուրը Տուզիսի միջոցով, Էնգադինը և Fuorn-ի լեռնանցքը Ֆինշգաուի և Տրիեստի հետ։ Ցելլերը նախատեսել է կառուցել ստանդարտ եվրոպական երկաթգիծ։ Այն պետք է անցներ Ալբուլյան Ալպերի տակով 12 կիլոմետրանոց թունելով՝ Վալ Տիշի ելանցքից մինչև Բևերից ցած գտնվող Ինն գետի հովիտ։ Օֆենբերգբանը՝ Էնգադինի արևելյան երկաթուղին, նույնպես պետք է միանար Վալ Մյուստաիրին։ 1898 թվականի հունիսի 30-ին Բեռնում Դաշնային ժողովը որոշել է սկսել Ալբուլա երկաթուղու կառուցումը և չկառուցել մեկ այլ եվրոպական երկաթուղի Ջուլիեր լեռնանցքով։
1896 թվականին Գրաուբյունդենում գործել են եվրոպական երթուղու ընդամենը 20 կմ և 90 կմ նեղուղի երկաթուղային գծեր (Եվրոպական գծերի երկարությունը մինչ օրս մնացել է անփոփոխ, բացի Քուրից մինչև Դոմատ/ Ems նոր արդյունաբերական գծի կառուցումը)։ Առաջնահերթությունը տրվել է դեպի Սանկտ Մորիցի երկաթուղային գծի կառուցմանը, որն այն ժամանակ գտնվել է Քուրից փոստակառքով երթևեկելու դեպքում 14 ժամ տևողությամբ հեռավորության վրա՝ ըստ Եվրոպական չափիչի վերջնակետի։
Ալբուլա երկաթուղու շինարարությունը սկսվել է, երբ 1898 թվականի հոկտեմբերի 15-ին կառուցվել է Քուրից դեպի Տուզիս երկաթգիծը։ Ի տարբերություն Բերնինայի երկաթուղու, որը բացվել է տասը տարի անց և ի սկզբանե ամբողջությամբ էլեկտրաֆիկացվել է, Ալբուլայի երկաթուղին ի սկզբանե եղել է գոլորշու էներգիայով աշխատող։ Քանի որ այն ժամանակվա շոգեքարշերը դեռ առանձնապես հզոր չեն եղել հնարավորինս առավելագույն արագություն ապահովելու համար, երկաթուղու առավելագույն թեքությունները սահմանափակվել են 35‰-ով, սահմանվել է նաև կորի նվազագույն շառավիղ։ Սակայն, դա պահանջել է տարբեր ինժեներական կառույցներ։ Այսպես, օրինակ, կառուցվել են բազմաթիվ ուղեկամուրջներ։ Հատկապես խնդրահարույց է եղել Բերգյունի և Պրեդայի միջև վերելքը, որտեղ ուղիղ գծով 5 կմ հեռավորության վրա պետք է հաղթահարվեր ավելի քան 400 մ բարձրության տարբերություն։ Առավելագույն թեքության սահմաններում մնալու համար նախագծի գլխավոր ինժեներ Ֆրիդրիխ Հենինգսը ծրագրել է երթուղի, որը երկարացրել է գիծը մինչև 12 կմ։ Երկու կոր թունելները, երեք պարուրաձև թունելները և կամուրջները հնարավորություն են տվել հաղթահարել այդ խնդիրները՝ ոլորելով գիծը հովտի միջով։
1903 թվականի հուլիսի 1-ին բացվել է Տուզիսի և Սելերինայի միջև ընկած տեղամասը։ Քանի որ RhB-ն և Սանկտ Մորիցի քաղաքապետարանը դեռևս համաձայնության չի եկել Սանկտ Մորիցի երկաթուղային կայարանի տեղի վերաբերյալ, մնացած 3 կմ հատվածի բացումը հետաձգվել է մինչև 1904 թվականի հուլիսի 10-ը։
Առաջին համաշխարհային պատերազմի ժամանակ ածխի պակասը ստիպել է RhB-ին էլեկտրաֆիկացնել գիծը։ 1919 թվականի ապրիլի 20-ին գծի առաջին հատվածը էլեկտրաֆիկացվել է՝ Բևերի և Ֆիլիզուրի միջև, 1919 թվականի հոկտեմբերի 15-ին էլեկտրաֆիկացվել է դեպի Տուզիս հատվածը։
1930 թվականից ի վեր Սառցադաշտային ճեպընթացը գործում է Ալբուլա երկաթուղու վրա։ Բերնինա ճեպընթացը գործարկվել է Երկրորդ համաշխարհային պատերազմից հետո։ Բևերի քարշակային ենթակայանը արդիականացվել է 1973 թվականին։ Կայարանների ուղեբաժանքի գծերի հաջորդական երկարացումները իրականացվել են ավելի քան 260 մետրով (850 ոտնաչափ)՝ (13 վագոնանոց ճեպընթաց գնացքի երկարությամբ)։
1990-ականների վերջերին RhB-ն տեղադրել է երեք կարճ երկկողմանի հատվածներ դեպի Տուզիս, Ֆիլիզուր և Պրեդից հետո, ինչը բարելավել է գնացքի ժամային երթևեկությունը։ Երկաթուղու մնացած տեղամասը նախկինի պես միագիծ է և դեռ պահպանվել է 1904 թվականի սկզբնական տեսքով։
2022 թվականին օպերատորը սահմանել է ամենաերկար մարդատար գնացքի նոր համաշխարհային ռեկորդ, երբ 100 վագոններից ձևավորել են 1,9 կմ երկարությամբ գնացք՝ անցնելով 25 կմ հեռավորություն ։
Երկաթուղու նկարագրություն
Ալբուլա երկաթգիծը սկսվում է Տուզիսից, որտեղ այն միանում է Լանդկվարտ-Քուր երկաթուղուն, որը կառուցվել է 1896 թվականին։ Տուզիս կայարանից հետո գիծը հատում է Հինտերռայնը, ինչպես նաև A13 ավտոճանապարհը և մտնում Ալբուլա հովիտ, որը Տուզիսից արևելք հայտնի է որպես Շինշլուխտ (Schinschlucht)։ Նույնիսկ այս հատվածում երկքաթիծն անցնում է բազմաթիվ կամուրջներով ու թունելներով։ Սոլիս երկաթուղային կայարանից հետո՝ Տուզիսից 8 կմ (5,0 մղոն) հեռավորության վրա, գիծը առաջին անգամ հատում է Ալբուլա գետը՝ 89 մ (292 ոտնաչափ) բարձրությամբ Սոլիս ուղանցույցով, որը Ռետյան երկաթուղու ամենաբարձր կամուրջն է։
Տիֆենկաստելի և Ֆիլիզուրի միջև գնացքը անցնում է 35 մ բարձրությամբ և 137 մ երկարությամբ Շմիտտենտոբել ուղանցույցով։ Ֆիլիզուրից քիչ առաջ գնացքը հասնում է Ալբուլա երկաթուղու և ընդհանրապես Ռետյան երկաթուղու նշանակետերից մեկին՝ 65 մ բարձրությամբ Լանդվասսերի ուղանցույցին, որը 100 մ շառավղով (330 ոտնաչափ) ժայռերի միջով ոլորանով տանում է ուղիղ դեպի թունել։ Ֆիլիզուրը համարվում է հանգույցային կայարան Ալբուլա երկաթուղու և Դավոս-Ֆիլիզուր երկաթգծից ճյուղավորվող գծի միջև։ Ֆիլիզուր և Բերգյուն կայարանների միջև գնացքը բարձրանում է 292 մ (958 ոտնաչափ) և անցնում է առաջին պարուրաձև թունելով։ Հաջորդը՝ Բերգյուն և Պրեդա երկու կայարանների միջև ընկած ուղեմասը, համարվում է տեխնիկապես ամենաբարդը Ալբուլա երկաթուղու վրա՝ հաղթահարելու 417 մ (1368 ֆտ) բարձրության տարբերությունը Բերգյունի և Պրեդայի միջև, որոնք գտնվում են միմյանցից ուղիղ 6,5 կմ (4,0 մղոն) հեռավորության վրա, երկաթգիծը, առանց ավելորդ թեքություններ կամ շառավիղներ պահանջելու, երթուղին երկարացվել է մինչև 12 կմ (7,5 մղոն)՝ օգտագործելով տարբեր ինժեներական կառույցներ (ներառյալ երեք պարուրաձև թունելներ, երկու աղեղնաձև թունելներ և չորս ուղանցույցներ, որոնք հատում են հովիտը)։ Դրա շնորհիվ գիծը երկու անգամ հատվում է իր հետ։ Երկաթուղու ուղևորները կարող են նաև դիտել Բերգյուն Պրեդա տեղամասը երկաթգծին հարող բնական արահետից։
Նազ գյուղում՝ Պրեդի մոտ, գիծը հատում է փոքրիկ սարահարթով, որտեղ գտնվում է 1 կմ (0,62 մղոն) կմ երկգծանոց հատված։ Պրեդա կայարանից անմիջապես հետո (Ալբուլա երկաթուղու ամենաբարձր կայարանը (1,789 կմ ծովի մակարդակից)) գնացքը մտնում է Ալբուլա թունելի հյուսիսային գլխավոր մուտք։ Թունելով և հարավային գլխավոր մուտքի Սպինաս երկաթուղային կայարանով անցնելուց հետո գնացքն իջնում է Բևեր։ Այստեղ Սկոուլ Տարասպից Ենգադինի միջով միանում է երկաթուղու հետ։ Հաջորդ կայարանից Սամեդանից է դուրս գալիս Պոնտրեսինա տանող գիծը։ Բերնինա ճեպընթացը մեկնում է այն գծից, որը միացնում է Ալբուլա երկաթուղին և Բերնինա լեռնանցքը Իտալիայի Տիրանո քաղաքում։ Սառցադաշտային ճեպընթացն անցնում է գլխավոր գծով՝ Սելերինայի միջոցով դեպի Սանկտ Մորից։
Նախապես պլանավորված է եղել երկարացնել Մալոջա լեռնանցքով անցնող ճանապարհը մինչև Իտալիայի Կիավենա քաղաք, որտեղ այն պետք է միանար Կոմո լճի երկայնքով դեպի Միլան գնացող իտալական երկաթուղային գծին։ Այդ ծրագրերի լույսի ներքո Սանկտ Մորիցի կայարանը կառուցվել և դեռևս կառուցվում է որպես տարանցիկ կայարան։ Մինչ շվեյցարական կողմի գծի պլանները մշակվել են, իտալական կողմից դրանք սահմանափակվել են մտադրությունների վերաբերյալ անորոշ հայտարարությունները։ Առաջին համաշխարհային պատերազմը և դրան հաջորդած տնտեսական անկումը խոչընդոտել են այդ ծրագրերի իրականացմանը։ Այսօր Մալոջա լեռնանցքը սպասարկվում է միջսահմանային ավտոբուսային գծով։
Գնացքների երթևեկություն
Քուր և Սանկտ Մորից քաղաքների միջև ամեն օր աշխատում են արագընթաց Regio Express գնացքներ։ Տուզիս-Սանկտ Մորից տեղամասը նրանք անցնում են 1 ժամ 34 րոպեում՝ 39 կմ/ժ միջին արագությամբ։ Այդ գնացքները սպասարկում են կայարանների միայն մի մասը, մյուս կայարաններում գնացքները դադարել են կանգ առնել 1990-ականներից։ Surava և Alvaneu կայարաններում որոշ գնացքներ կանգ են առնում ոչ պիկ ժամերին։ Որոշ գնացքներում կան հատուկ զբոսաշրջային համայնապատկերային վագոններ, որոնց համար գրանցում և հավելավճար է պահանջվում։ Գծում կան նաև հատուկ տուրիստական գնացքներ՝ Սառցադաշտային ճեպընթաց Ցերմատից Սանկտ Մորից և Բերնինա ճեպընթացը՝ Քուրից Տիրանո։
Ծանոթագրություններ
Կատեգորիա:Շվեյցարիայի տեսարժան վայրեր Կատեգորիա:Համաշխարհային ժառանգություն Շվեյցարիայում Կատեգորիա:Լեռնային երկաթուղիներ Կատեգորիա:Շվեյցարիայի երկաթուղիներ Կատեգորիա:Բնօրինակում անաղբյուր հոդվածներ Կատեգորիա:Համաշխարհային ժառանգություն Իտալիայում Կատեգորիա:Համաշխարհային ժառանգության օբյեկտներ այբբենական կարգով
Janfida to Jamaica 60 km
Janfida to Jamaica 60 km, Ռեինկարնացիա խմբի 2007 թ. թողարկված ալբոմն է։ Հանդիսանում է Ռեգգի ոճում առաջին ալբոմը Հայաստանում։ Բոլոր երգերի խոսքերի և երաժշտության հեղինակն է Ռոլանդ Գասպարյանը։
Երաժիշտներ
Կատեգորիա:2007 ալբոմներ Կատեգորիա:Ռեինկարնացիայի ալբոմներ
Սուրճի արտադրությունը Կոլումբիայում
Սուրճի արտադրությունը Կոլումբիայում, ունի մի շարք տարածաշրջանային առանձնահատկություններ։ 2007 թվականից «Կոլումբիական սուրճ» ապրանքանիշը պաշտպանված է Եվրոպական միության օրենսդրությամբ, և կիրառվում է միայն Կոլումբիայի տարածքում աճեցված սուրճի համար ։ Կոլումբիան Բրազիլիայից հետո աշխարհում երկրորդ տեղն է զբաղեցնում Արաբիկա տեսակի սուրճի արտահանմամբ, կոլումբիական սուրճի հիմնական սպառողներն են ԱՄՆ-ն, Գերմանիան, Ֆրանսիան, Իտալիան և Ճապոնիան ։ Կլիմայի գլոբալ փոփոխության պատճառով սուրճի արտադրությունը նվազում է, 2006 թվականին 12 միլիոն պարկերից (յուրաքանչյուրը 60 կգ) մինչև 2010 թվականին 9 միլիոն պարկ ։ Այնուամենայնիվ, սուրճը աճեցվում է երկրի գրեթե ամբողջ լեռնային տարածքում 72° - ից 78° C-ի սահմաններում, դրա արտադրության մեջ աշխատում է առնվազն կես միլիոն մարդ։ 1999 թվականին սուրճի արդյունաբերությունը կազմել է երկրի ՀՆԱ-ի 3,7% - ը՝ ապահովելով գյուղատնտեսության զբաղվածության 37% - ը։ Արտադրության հիմնական ոլորտներն են՝ Նարինյո, Նորտե դե Սանտանդեր, Անտյոկիա, Վալե դել Կաուկա, Կունդինամարկա, Հուիլա, Տոլիմա և այլն։ Պաիսա շրջանում Կոլումբիայի սուրճի մշակութային լանդշաֆտը պաշտպանված է ՅՈՒՆԵՍԿՕ-ի կողմից։
Պատմություն
Ըստ որոշ տեղեկությունների՝ ճիզվիտ վանականները սկսել են սուրճի բուծումը 18-րդ դարի սկզբին։ Ճիզվիտ քահանա Խոսե Գումիլյան նշում է սուրճի մշակումը Տաբախայի Սուրբ Թերեզայի առաքելությունում Օրինոկոյի վրա «Գեղատեսիլ Օրինոկո» գրքում (1730 թվական)։ Կաբալերո ի Գոնգորայի արքեպիսկոպոս-տեղապահի 1787 թվականի զեկույցում ասվում է, որ Կոլումբիայի տարածքում սուրճն աճեցվել է հյուսիս-արևելքում՝ ներկայիս Սանտանդերի և Բոյակայի Մոտակայքում։
1835 թվականին հիմնադրվեց առաջին առևտրային պլանտացիան, որը տվեց 2560 պարկ (յուրաքանչյուրը 60 կգ) բերք։ Սուրճը դուրս է բերվել Վենեսուելայի հետ սահմանին գտնվող Կուկուտա նավահանգստից։ Սակայն սուրճի արտադրության աճ տեղի չի ունեցել ծխախոտի, խինինի և անասնաբուծական մթերքների արտահանման ֆոնին։ 20-րդ դարում տեղի է ունենում սուրճի արտադրության վերածնունդ, հիմնականում Սանտանդերում, Կալդասում և Հյուսիսային Տոլիմայում, սուրճի ֆերմայի հիմքը փոքր տնտեսություններն էին։ 1927 թվականին հիմնադրվեց Կոլումբիայի սուրճ արտադրողների ազգային ֆեդերացիան (Federación Nacional de Cafeteros de Colombia)։
Իզաբելա II
Մանկություն
Իզաբելան գահին է նստել այն պատճառով, որ հայրը չեղարկել է Սալիկայի օրենքը։ Սակայն ինչպես պրագմատիկ օրենքները այնպես էլ նրա ընդունման գործընթացը առաջացրել է վառ վիճարկումներ իսպանական հասարակությունում։ Ֆերդինանատ VII-ը երկար ժամանակ չուներ երեխաներ։ Բայց իր եղբայր Կառլին, որը հայտնի էր իր պահպանողականությամբ, գահը փոխանցել չէր ցանկանում։ 1830 թվականի մարտի 31-ին՝ այն բանից հետո, երբ հայտնի դարձավ Մարիա Քրիստինայի հղիության փաստը Ֆերդինանտ VII-ը ժողովրդացրեց պրագմատիկ օրենք, ըստ որի ծնված երեխան անկախ սեռից դառնում է Իսպանիայի կառավարիչը ։ Սա առաջացրեց Կոնսերվատորների և Կարլիստների խռովությունը, Բայց լիբերալ ռեֆորմների կողմնակիցների հավանությունը։
1832 թվականի օգոստոսին Ֆերդինանտ VII ծանր հիվանդացավ։ Գտնվելով մահվան եզրին 1832 թվականի սեպտեմբերի 17-ին կնոջ և նախարար Ֆրանսիսկոյի ներկայությամբ չցականալով սկիզբ դնել իսպանիաում քաղաքական պատերազմին ստորագրել է հրովարտակ Պռագմատիկ օրենքի չեղարտման մասին։ Սակայն երբ «Լիբելալները» իմացան այդ փաստաթղթի մասին սկսեցին համոզել Մարիա Քրիստինային աջակցել պրագմատիկ օրենքը։ Դրան նպաստել է ինֆանտներ Լուիզ Կառլոտի (թագավորի քույրը) և դոն Ֆրանսիսկոյի (Թագավորի ավագ եղբայրը) 1832 թվականի սեպտեմբերի 22-ի վերադարձը Մադրիդ։ Նրանք համոզեցին իշխող ընտանիքին։ Առողջացած Ֆերդինանտ VII-ը երկրի ղեկավար դարձրեց Ֆրանսիսկո Սեա Բերմուդեսաին, 1832 թվականի օգոստոսի 6-ին Մարիա Քրիստինային դարձրել է Ռեգենտուհի իր հիվանդության ընթացքում, իսկ դեկտեմբերի 31-ին չեղարկել է հրովարտակը սիլիցական իրավունքի վերադարձման մասին։ Մարիա Քրիստինան ռեգենտի պաշտոնում իշխանության է բերել վստահելի մարդկանց ։
1833 թվականի հունվարի 4-ին Ֆերդինանտ VII-ի կրկին վերցրեց իշխանությունը իր ձեռքը։ Նա հաստատեց կնոջ դիրքը։ Ֆերդինանտ VII-ը ուղարկեց իր եղբորը պատվավոր աքսորի Լիսաբոն ։ Իսկ 1833 թվականի հուլիսի 20-ին կազմակերպեց երկու տարեկան արքայադստեր թագադրումը որպես գահի ժառանգ ։
Ծանոթագրություններ
Կատեգորիա:Իսպանիայի թագավորներ Կատեգորիա:Կաթոլիկ միապետներ
Փոստային ցանկ
Փոստի տարածման ցանկը (անգլերեն՝ mailing list, ML) էլեկտրոնային փոստի հատուկ կիրառություն է, որը թույլ է տալիս տեղեկատվության մասսայական տարածումը մեծ թվով օգտագործողների շրջանում, որոնք ունեն էլ. հասցե և գրանցված են այդ ցանկում։ Վերջինս կառավարվում է սերվերի վրա տեղադրված հատուկ ծրագրի միջոցով։
Օգտագործում
Սկզբունքն այն է, որ էլ. հասցե ունեցողը նամակ է ուղարկում մեկ հասցեի, այսինքն տարածման ցանկի հասցեին և սերվերը այն ուղարկում է ցանկում բոլոր գրանցվածներին։ Հաճախ փոստի տարածման ցանկի մեջ ներգրավվելու համար պետք է գրանցվել, ինչն էլ տեխնիկական քայլերի միջոցով սահմանափակում է արխիվներ մուտք գործելը և կարող է անձնական կյանքի պաշտպանության նպատակով որոշ հարցեր տալ։ Այդպես են օրինակ Yahoo! Groups-ի կամ Google Groups-ի կողմից կառավարվող ցանկերը։
Աշխատանքը
Փոստի տարածման ցանկը ղեկավարվում է մեկ կամա բազմաթիվ ադմինիստրատորների կողմից, որոնք հաստատում են ծառայության օգտագործման կանոնները՝
Տես նաև
Կատեգորիա:Համացանց Կատեգորիա:Փոստ Կատեգորիա:Էլեկտրոնային փոստ
(875) Նիմֆե
Միջին հեռավորությունը Արեգակից կազմում է 2,553957 ա. մ., առավելագույնը մոտենում է 2,172 ա. մ. հեռավորության վրա և հեռանում 2,9359 ա. մ. ։ Արեգակի շուրջ մեկ ամբողջական պտույտ է կատարում 1490,8 երկրային օրվա ընթացքում, իր ուղեծրով շարժվելով միջինում 0,241481 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,58° անկյուն։
Նիմֆե աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17° ։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Մարիայի ընտանիքի աստերոիդներ Կատեգորիա:1917 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բաթումի ազատության հրապարակ
19-րդ դարում այն հայտնի էր որպես Ազիզյե հրապարակ, այն մզկիթից հետո, որը կանգնած էր այդտեղ։ Երբ Վրաստանը մտնում է Խորհրդային Միություն, մզկիթը քանդվում է և հրապարակը վերանվանվում է Վլադիմիր Լենինի անունով, ում արձանը կանգնեցվում է այդտեղ։ Հետո Վրաստանը կրկին անկախություն է ձեռք բերում և Լենինի արձանը հանվում է։ Մինչ 1990-ական թվականներ հրապարակը կրում է նախագահ Զվիադ Գամսախուրդիան անունը։ Հրապարակի մոտակայքում հայտնաբերվել է վրաց զինծառայողների մի ընդհանուր գերեզման, ովքեր մահացել են 1921 թվականի մարտին թուրքերի դեմ պայքարում ։
Ծանոթագրություններ
Կատեգորիա:Վրաստանի հրապարակներ Կատեգորիա:Բաթում
Մաքսակետ (ֆիլմ)
«Մաքսակետ» («Таможня»), 1982 թվականի խորհրդային լիամետրաժ գունավոր գեղարվեստական կինոնկար, որը բեմադրել է ռեժիսոր Ալեքսանդր Մուրատովը «Լենֆիլմ» կինոստուդիայում ։
Ֆիլմի պրեմիերան ԽՍՀՄ-ում տեղի է ունեցել 1982 թվականի նոյեմբերի 9-ին։
Սյուժե
Նավով ոսկե մետաղադրամներ տեղափոխող (գրպաններով հատուկ գոտում) մաքսանենգը (Վադիմ Յակովլև) գաղտնի բեռը տեսած մոտորիստին նետում է ջուրը։ Լենինգրադի նավահանգստում սկսնակ մաքսավորն (Միխայիլ Բոյարսկի) ուղարկվում է այդ նավի զննմանը։ Նավի բժիշկը (Վլադիմիր Երյոմին), որը մաքսավորի դպրոցական ընկերն է, մաքսակետն անցնում է առանց ստուգման, ինչից էլ օգտվում է մաքսանենգը՝ նրա պայուսակի մեջ դնելով մետաղադրամներով գոտին։ Այնուհետև մաքսանենգը գնում է բժշկի մոտ, վերցնում գոտին և տալիս նրան 5 հազար ռուբլի։ Երիտասարդ բժիշկը դժգոհում է, իսկ ավելի ուշ գնում է մաքսանենգի ամառանոց, որտեղ սպանում է նրան։ Մաքսանենգի հանցակիցը որոշում է, որ մաքսակետի հետ կապված իրավիճակը խիստ լարված է, և առաջարկում է հերթական երթի ժամանակ ոչինչ չտանել։ Բայց մաքսանենգն իր ծրագիրն է իրականացնում․ նա որոշում է ամբողջ ոսկով փախչել արտասահման։ Երիտասարդ մաքսավորը, որոնելով իր ընկերոջը, դուրս է գալիս մաքսանենգի հետքի վրա և, ի վերջո, նավից դուրս գալու ժամանակ նրան զննելիս բացահայտում է հանցագործին։
Դերերում
դերերում`
Արտաքին հղումներ
Կատեգորիա:Խորհրդային ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:1982 ֆիլմեր Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ
Ռետինոպաթիա
Ռետինոպաթիա, աչքի ցանցաթաղանթի ցանկացած վնասում, որը կարող է հանգեցնել տեսողության խանգարման ։ Ռետինոպաթիան դասվում է ցանցաթաղանթի անոթային հիվանդությունների շարքին կամ իրենից ներկայացնում է ցանցաթաղանթի վնասում՝ պայմանավորված անկանոն արյունահոսքով ։ Դեղին բծի տարիքային դեգեներացիան ներառված է «ռետինոպաթիա» ընդհանուր տերմինի մեջ, սակայն հիմնականում քննարկվում է որպես առանձին հիվանդություն։ Ռետինոպաթիան կամ ցանցենու անոթային հիվանդությունը բաժանվում է երկու հիմնական տեսակի՝ պրոլիֆերատիվ և ոչ պրոլիֆերատիվ։ Հաճախ ռետինոպաթիան հանդիպում է որպես համակարգային հիվանդության ակնային դրսևորում, օրինակ՝ շաքարային դիաբետի և զարկերակային գերճնշման դեպքում ։ ԱՄՆ-ում, սկսած 2008թ.-ից, շաքարային դիաբետը համարվում է ռետինոպաթիայի առաջացման ամենատարածված պատճառը ։ Դիաբետիկ ռետինոպաթիան հանդիսանում է կուրության հիմնական պատճառը աշխատունակ տարիքում ։ Աշխարհում նրան բաժին է ընկնում կուրության շուրջ 5%-ը, այդ իսկ պատճառով ԱՀԿ-ն այն անվանում է աչքի առաջնային հիվանդություն ։
Նշաններ և ախտանիշներ
Սկզբնական շրջանում հիվանդությունն ընթանում է անախտանիշ։ Հիվանդներն ունենում են ախտանիշներ ուշ փուլերում, երբ վնասումն արդեն անդարձելի է ։
Ախտանիշները սովորաբար ցավոտ չեն և կարող են ներառել.
Ախտաֆիզիոլոգիա
Ռետինոպաթիան լինում է երկու հիմնական տեսակի՝ պրոլիֆերատիվ և ոչ պրոլիֆերատիվ։ Տարբեր մեխանիզմների միջոցով՝ երկուսն էլ առաջացնում են հիվանդություն, փոխելով ցանցաթաղանթի նորմալ արյունահոսքը։ Ցանցաթաղանթի արյունամատակարարումն իրականացվում է ցանցաթաղանթի կենտրոնական զարկերակից սկիզբ առնող մանր անոթների ճյուղերով ։ Պրոլիֆերատիվ ռետինոպաթիան առաջացնում է վնասում՝ պայմանավորված արյունատար անոթների անկանոն գերաճով ։ Նորմայում, անգիոգենեզն հյուսվածքների աճի և ձևավորման կարևոր մասն է կազմում։ Երբ նկատվում է անգիոգենեզի արագ կամ անբնական բարձր մակարդակ, առաջանում է արյունատար անոթների գերաճ կամ նեովասկուլյարիզացիա։ Ոչ պրոլիֆերատիվ ռետինոպաթիայի դեպքում արյունատար անոթների ուղղակի վնասումն է բերում ցանցաթաղանթի անկանոն արյունահոսքի առաջացման։ Ռետինոպաթիայի մի շարք պատճառներ կարող են բերել թե պրոլիֆերատիվ, թե ոչ պրոլիֆերատիվ տեսակների առաջացման, սակայն սովորաբար գերակշռում է մի տեսակի խանգարումը։
Ոչ պրոլիֆերատիվ ռետինոպաթիա
Ոչ պրոլիֆերատիվ ռետինոպաթիայի առաջացումը հիմնականում պայմանավորված է ցանցաթաղանթի արյունամատակարարումն ապահովող մանր անոթների ուղղակի վնասմամբ կամ ռեմոդելավորմամբ ։ Հիվանդության այլ տարածված պատճառներից են՝ հիպերտոնիկ ռետինոպաթիան, անհասների ռետինոպաթիան, ճառագայթային ռետինոպաթիան, արևային ռետինոպաթիան, ինչպես նաև ռետինոպաթիան՝ պայմանավորված մանգաղաբջջային սակավարյունությամբ։
Պրոլիֆերատիվ ռետինոպաթիա
Պրոլիֆերատիվ ռետինոպաթիան առաջանում է ցանցաթաղանթի նորմալ արյունահոսքի փոփոխման պատճառով, որը պայմանավորած է արյունատար անոթների գերաճով կամ նեովասկուլյարիզացիայով։ Ախտաբանորեն գերաճած արյունատար անոթները հաճախ փխրուն են, թույլ և ոչ էֆֆեկտիվ ցանցաթաղանթի հյուսվածքների պերֆուզիայի համար ։ Այս թույլ, փխրուն անոթները հաճախ պատռվում են, որը նպաստում է հեղուկի, սպիտակուցների և այլ նյութերի լցմանը ցանցաթաղանթ։ Քանի որ անոթների պատը թույլ է, հաճախակի են արյունահոսությունները։ Պրոլիֆերատիվ ռետինոպաթիան ավելի ռիսկային տեսակ է, քանի որ անոթային արյունազեղումները հաճախ են հանգեցնում տեսողության կորստի և կուրության ։ Ոչ պրոլիֆերատիվ ռետինոպաթիային նպաստող որոշ պատճառներ կարող են առաջացնել նաև պրոլիֆերատիվ ռետինոպաթիա, սակայն ավելի ուշ փուլերում։ Անգիոգենեզն ու նեովասկուլյարիզացիան ունեն հակում արտահայտվելու ոչ պրոլիֆերատիվ ռետինոպաթիայի ուշ փուլերում։ Ոչ պրոլիֆերատիվ ռետինոպաթիայի բազմաթիվ տեսակներ հանգեցնում են հյուսվածքային իշեմիայի կամ ցանցաթաղանթի ուղղակի վնասման։ Ի պատասխան, օրգանիզմը փորձում է շատացնել արյունահոսքը դեպի ցանցաթաղանթի վնասված հյուսվածքներ ։ Շաքարային դիաբետը, որն առաջացնում է դիաբետիկ ռետինոպաթիա, համարվում է պրոլիֆերատիվ ռետինոպաթիայի առաջացման ամենատարածված պատճառն աշխարհում ։
Այլ պատճառներ
Գենետիկ մուտացիաները համարվում են որոշ ռետինոպաթիաների առաջացման հազվադեպ հանդիպող պատճառներ և որպես կանոն X-քրոմոսոմ շղթայակցված են, ներառյալ NDP գեների ընտանիքը, որն առաջացնում է Նորրի հիվանդություն, FEVR (ընտանեկան էքսուդատիվ վիտրեոռետինոպաթիա) և Կոտցի հիվանդություն (էքսուդատիվ ռետինիտ)։ Ի հայտ են գալիս ապացույցներ, որ անհասության և դիաբետիկ ռետինոպաթիա ունեցող հիվանդները կարող են ունենալ գենետիկ նախատրամադրվածություն ։ Վնասվածքը, հատկապես գլխի, և որոշ այլ հիվանդություններ կարող են առաջացնել Պուրտշերի ռետինոպաթիա։
Ախտորոշում
Ռետինոպաթիան ախտորոշվում է ակնաբույժի կամ օպտոմետրիստի կողմից՝ աչքի զննման ընթացքում։ Ախտորոշում դնելու համար բժիշկը պետք է զննի ակնահատակը՝ ցանցաթաղանթը տեսնելու նպատակով։ Կան ցանցաթաղանթի զննման մի քանի եղանակներ։ Բժիշկը կարող է տեսնել ցանցաթաղանթը՝ լույսի ներքո բիբը դիտելով։ Հիմնականում բժիշկը լայնացնում է բիբը՝ ավելի տեսանելի պատկեր ստանալու համար ։ Ռետինոպաթիայի ախտորոշման ոսկե ստանդարտ է համարվում ակնահատակի ստերեոսկոպիկ լուսանկարահանումը։
Խնամքի հնարավորություն
Նորագույն տեխնոլոգիաների զարգացումը հնարավորություն է տալիս առաջնային բժշկական օգնություն ցուցաբերող կլինիկաներում, գործիքային հետազոտության միջոցով, կատարել ցանցաթաղանթի տեսապատկերում և անհրաժեշտության դեպքում ստացված տվյալներն էլեկտրոնային տարբերակով ուղարկել նաև այլ մասնագետների՝ զննման նպատակով ։ 2009թ.-ին Community Health Center-ն իրականացրեց ցանցաթաղանթի սկրինինգի ծրագիր, որի օգնությամբ շաքարային դիաբետով հիվանդ և ցածր ֆինանսական միջոցներ ունեցող մարդիկ ստացան տարեկան հետազոտության հնարավորություն՝ որակավորված բուժ. հաստատությունում ։
Կանխարգելում
Ռետինոպաթիան հիմնականում երկրորդային ախտահարում է, քանի որ այն հանդիսանում է շաքարային դիաբետի կամ զարկերակային գերճնշման հետևանք։ Արյան մեջ գլյուկոզայի մակարդակի և զարկերակային արյան ճնշման վերահսկումն օգնում է պակասեցնել ռետինոպաթիայի դեպքերը։
Արյան մեջ գլյուկոզայի մակարդակի վերահսկում. եթե որևէ մեկի մոտ ախտորոշված է շաքարային դիաբետ կամ կա դիաբետի առաջացման բարձր ռիսկ, ապա պարտադիր է գլյուկոզայի մակարդակի որոշումն արյան մեջ։ Ախտորոշման ոսկե ստանդարտ է համարվում A1C թեսթը։ Բազմաթիվ հետազոտություններ ցույց են տվել, որ A1C-ի մակարադակի իջեցումը կարող է փոքրացնել ռետինոպաթիայի դեպքերի հանդիպման հաճախականությունն ու դանդաղեցնել հիվանդության պրոգրեսիան։ Բարեբախտաբար, գլյուկոզայի մակարդակի վերահսկումն օգտակար է ոչ միայն աչքի համար։ Առաջնային բժշկական օգնություն ցուցաբերող բժիշկը կարող է օգնել հիվանդին մշակել ստրատեգիական քայլեր՝ գլյուկոզայի մակարդակի վերահսկման համար։
Զարկերակային արյան ճնշման վերահսկում. այն նույնպես նպաստում է ռետինոպաթիայի հանդիպման քչացմանն ու պրոգրեսիայի դանդաղեցմանը։ Առաջնային բժշկական օգնություն ցուցաբերող բժիշկը կարող է օգնել հիվանդին մշակել ստրատեգիական քայլեր՝ զարկերակային արյան ճնշման մակարդակի վերահսկման համար։
Բուժում
Կախված առաջացման պատճառից՝ առաջարկված է ռետինոպաթիայի բուժման մի քանի տարբերակ, որոնցից է ցանցաթաղանթի լազերային բուժումը։ Լազերային ֆոտոկոագուլյացիոն թերապիան համարվում է մի շարք ռետինոպաթիաների բուժման ոսկե ստանդարտ։ Փորձը ցույց է տալիս, որ լազերային թերապիան անվտանգ է և բերում է տեսողական ախտանշանների լավացմանը մանգաղաբջջային սակավարյունության և դիաբետիկ ռետինոպաթիայի դեպքում ։ Վերջին տարիներին կիրառվող թիրախային ուղին խոստումնալից է, քանի որ վերահսկում է անոթների աճը կամ անգիոգենեզը։ Անոթային էնդոթելիալ աճի գործոնն (VEGF) ունի կարևոր կենսական նշանակություն նեովասկուլյարիզացիայի առաջացման գործում։ Հետազոտությունները ցույց են տվել, որ հակա-VEGF (հակամարմիններ աճի գործոնի կապման համար) դեղամիջոցների կիրառումը բերել է գերաճած անոթների մակարդակի իջեցմանը։ Կան ապացույցներ, որոնք հաստատում են հակա-VEGF դեղամիջոցների էֆֆեկտիվ կիրառումը։ Բեվացիզումաբը կամ պեգապտանիբը զուգակցելով լազերային թերապիայի հետ՝ անհասների ռետինոպաթիայի բուժման նպատակով կիրառելիս տալիս են դրական արդյունք ։ Ապացույցներն ավելի աղքատ են դիաբետիկ ռետինոպաթիայի բուժման համար կիրառելիս։ Դիաբետիկ ռետինոպաթիայի բուժման ժամանակ հակա-VEGF դեղամիջոցների կիրառումը, համեմատած ստանդարտ լազերային թերապիայի, չի լավացրել արդյունքները ։
Համաճարակաբանություն
Ռետինոպաթիայի առաջացման երկու հիմնական տեսակներն են՝ դիաբետիկ ռետինոպաթիան և անհասների ռետինոպաթիան։ Դիաբետիկ ռետինոպաթիան ախտահարում է շուրջ 5 միլիոն մարդու, իսկ անհասների ռետինոպաթիան՝ տարեկան 50 հազար անհաս նորածինների ամբողջ աշխարհում ։ Գերճնշումային ռետինոպաթիան համարվում է մյուս ամենատարածված պատճառը, որը հանդիպում է մեծահասակ բնակչության 3-14%-ի շրջանում, ովքեր չունեն շաքարային դիաբետ ։
Ծանոթագրություններ
Կատեգորիա:Աչքի հիվանդություններ Կատեգորիա:Ակնաբուժություն Կատեգորիա:Ախտանիշներ Կատեգորիա:Սիրտ-անոթային հիվանդություններ
Հայրենիք: Ֆորտ Սալեմ
«Հայրենիք։ Ֆորտ Սալեմ» (Motherland: Fort Salem), ամերիկյան ֆանտաստիկ ժանրի հեռուստասերիալ, որը հեռարձակվում է Freeform ալիքով, իսկ պրեմիերան կայացել է 2020 թվականի մարտի 18-ին։ 2020 թվականի մայիսի 19-ին հեռուստաալիքը երկարացրել է հեռուստասերիալը երկրորդ եթերաշրջանով ։ Երկրորդ եթերաշրջանի պրեմիերան կայացել է 2021 թվականի հունիսի 22-ին ։ 2021 թվականի օգոստոսի 23-ին Freeform հեռուստաալիքը երկարացրել է հեռուստասերիալը երրորդ և եզրափակիչ եթերաշրջանով ։
Սյուժե
Հեռուստասերիալի իրադարձությունները կատարվում են զուգահեռ տիեզերքում, որում՝ 300 տարի առաջ կախարդները համաձայնվում են կռվել ԱՄՆ-ի համար, եթե նրանց դադարեն հետապնդել։ Գլխավոր երեք հերոսուհիները երեք երիտասարդ աղջիկներ են, որոնք պետք է պաշտպանեն երկիրը տարբեր սպառնալիքներից՝ օգտագործելով կախարդանք։
Մշակում
Հեռուստասերիալի մշակումը սկսվել է 2016 թվականի օգոստոսին «Մայր-հայրենիք» անվան տակ, իսկ 2018 թվականի հունիսի 5-ին պատվիրվել է պիլոտային էպիզոդը ։
2019 թվականի մարտի 5-ին հայտարարվել է, որ 5 Freeform-ը պատվիրել է առաջին եթերաշրջանի նկարահանումները, որը բաղկացած է 10 էպիզոդից։ Հեռուստասերիալը ստեղծել է Էլիոթ Լոուրենսը, որը նաև հանդես է եկել որպես գործադիր պրոդյուսեր Ուիլլ Ֆերելի, Ադամ Մաքքեյի, Քևին Մեսսիքի, Մարիա Մագթենջիի և Սթիվեն Ադելսոնի հետ։
2019 թվականի մայիսի 14-ին թողարկվել է հեռուստասերիալի պաշտոնական թրեյլերը։ Առաջին սերիայի պրեմիերան կայացել է 2020 թվականի մարտի 18-ին։
2020 թվականի մայիսի 19-ին հեռուստաալիքը երկարացրել է հեռուստսերիալը երկրորդ եթերաշրջանով ։ Երկրորդ եթերաշրջանի պրեմիերան կայացել է 2021 թվականի հունիսի 22-ին ։
2021 թվականի օգոստոսի 23-ին հեռուստաալիքը երկարացրել է հեռուստասերիալւ երրորդ և եզրափակիչ եթերաշրջանով ։
Նկարահանումներ
Հեռուստասերիալի պիլոտային էպիզոդը նկարահանվել է 2018 թվականի հուլիսին ։ Առաջին եթերաշրջանի մնացած էպիզոդները նկարահանվել են 2019 թվականի ապրիլի 22-ին և ավարտվել են 2019 թվականի օգոստոսի 23-ին։
Երաժշտություն
Հեռուստասերիալի երաժշտությունը գրել է Բերնդոն Ռոբերտսը։ Առաջին եթերաշրջանի սաունդթրեքների ալբոմը թողարկվել է 2020 թվականի մարտի 20-ին ։
Ծանոթագրություններ
Կատեգորիա:2020 հեռուստասերիալներ Կատեգորիա:ԼԳԲՏ ֆիլմեր Կատեգորիա:Ամերիկյան դրամա հեռուստասերիալներ Կատեգորիա:Անգլերեն հեռուստասերիալներ Կատեգորիա:Անգլերեն հեռուստասերիալներ Կատեգորիա:Ամերիկյան ֆենտեզի հեռուստասերիալներ Կատեգորիա:Վանկուվերում նկարահանված ֆիլմեր
Մի գդալ սեր
Մի գդալ սեր - Ռեինկարնացիա խմբի 2010 թ. թողարկված ալբոմն է։ Բոլոր երգերի խոսքերի և երաժշտության հեղինակն է Ռոլանդ Գասպարյանը ։
Երաժիշտներ
պրոդյուսեր - Արտյոմ Այվազյան
մենեջեր - Արամ Սուջյան
Ծանոթագրություններ
Կատեգորիա:2010 ալբոմներ Կատեգորիա:Ռեինկարնացիայի ալբոմներ
Ռիվամոնտե Ագորդինո
Բնակչությունը կազմում է 675 մարդ (2008), բնակչության խտություն՝ 29 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 32020։ Հեռախոսային կոդ՝ 0437։ Քաղաքի հովանավոր պաշտպանն է Ֆլորիան։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ժողովրդակարգում
Ֆոլկսոնոմիան (անգլերեն՝ folksonomy) նորաբանություն է, որը նշանակում է ապակենտրոնացված հապճեպ համագործակցային դասակարգման համակարգ, ֆոլկ (ժողովուրդ) և տաքսոնոմիա բառերի ամբողջությունն է։ Այս տերմինը ստեղծել է ինֆորմատիկայի ճարտարապետ Թոմաս Վանդեր Վալը։ Որոշ հեղինակներ օգտագործում են նաև պոտոնոմիա, ժողովրդականություն, ժողովրդական կամ սոցիալական տաքսոնոմիա տերմինները։ Ի հեճուկս դասակարգման աստիճանական համակարգի՝ ֆոլկսոնոմիայի տարածողները պարտադրված չեն օգտագործելու նախօրոք ընտրված տերմինաբանություն. իրենց աղբյուրները դասակարգելու համար նրանք կարող են օգտագործել այն տերմինները, որ ցանկանում են։ Այդ տերմինները սովորաբար կոչվում են բանալի բառեր կամ թագգեր։ Ֆոլկսոնոմիայի հետաքրքրությունը կապված է համայնքային արդյունքի հետ. որևէ աղբյուր դասակարգվում է տարբեր տարածողների դասակարգումների միջոցով։ Այսպիսով, հիմնվելով այլ աղբյուրի վրա և հետևելով այլ տարածողների տերմինաբանությանը, հնարավոր է բացահայտել միմյանց կապված աղբյուրներ։ Ֆոլկսոնոմիայի գաղափարը Web 2.0-ի մասն է կազմում։